Perez Hilton

Mario Armando Lavandeira Jr. nado en Miami (Florida) o 23 de marzo de 1978, é un xornalista blogueiro estadounidense, especializado en novas rosas e ruxerruxes. O seu pseudónimo é Perez Hilton, imitando o nome da actriz Paris Hilton. É neto de galegos.

 Traxectoria 
Antes de comezar coa súa carreira de blogueiro, foi axudante de comunicación na GLAAD, unha asociación que loita contra a homofobia nos medios de comunicación e traballou e dirixiu diversas revistas gais. A finais de 2004 abre o seu primeiro blog, chamado PageSixSixSix, que se converte nunha referencia da prensa rosa na costa oeste estadounidense, e que en só seis meses recibe o cualificativo da web máis odiada de Hollywood. En 2006 pecha ese blog e abre PerezHilton, co título do seu pseudónimo, o blog co que se fixo mundialmente famoso. El mesmohttp://perezhilton.com/?p=2601 sinala que tiña en xullo de 2007 case nove millóns de páxinas vistas nun só día. En setembro de 2007 iniciou a súa primeira experiencia televisiva como condutor da serie de seis episodios O que larga Pérez (What Perez Sez) na canle VH1http://www.variety.com/article/VR1117968491.html?categoryId=14&cs=1.

A súa carreira profesional céntrase en ruxerruxes da vida persoal de actores e cantantes, o que lle provocou numerosas críticas. Ademais dos seus acertos, tamén ten cometido grandes erros, como cando o 17 de agosto de 2007 Lavandeira anunciou a morte de Fidel Castro. Tamén é coñecido pola súa posición anti-homofóbica, denunciando no seu blog comentarios ou actitudes en contra da homosexualidade, así como polo coming-out (desvelar publicamente a homosexualidade) de políticos que votaron contra leis que favorecían a gais e lesbianas, pero tamén de coñecidos cantantes, actores ou xornalistas.

O seu estilo é ácido e informal, e abonda en montaxes fotográficas.

Vida persoal
Os seus pais son cubanos emigrados a Miami, pero de procedencia galegahttp://www.vieiros.com/nova/60597/un-neto-de-galegos-axita-a-bloguesfera-do-corazon. Na actualidade vive nos Ánxeles.

Recoñécese amigo da actriz Paris Hilton.

 Notas 

 Véxase tamén 
 Ligazóns externas 
 O blog PerezHilton 

Categoría:Blogueiros
Categoría:Xornalistas dos Estados Unidos de América
Categoría:Nados en Miami, Florida
Categoría:Nados na diáspora galega
Categoría:Nados en 1978
Categoría:Estadounidenses de ascendencia galega
Categoría:Estadounidenses de ascendencia cubana